Nos officialis Eduensis notum facimus quod in presentia Guillelmi Joingneti clerici jurati, etc. Perreneta quondam filia Johannis de la Boulaye, domicella, recognovit se tenere in feodum a religioso viro domino abbate monasterii S. Martini Eduensis, ratione dicti monasterii sui, res inferius nominatas: et primo sexaginta quatuor pintas vini boni et puri ad mensuram de Cella. Item et octo bichetos avene ad mensuram costumalem, que predicte res sibi debentur annuatim desuper tribus mansis existentibus in parrochiatu de Cella; videlicet primo super mansum dicte a la Regnaude de Ru .... Item super mansum dictum au Joyen de Mont. Item et super mansum dictum es Ramiers, et hec singula et omnia recognovit dicta Perreneta esse de feodo dicti Domini abbatis, et monasterii sui et se de et super premissis esse hominem feodalem dicti monasterii, et eidem debere fidem et homagium, etc. Datum die lune post festum Exaltationis Sancte Crucis, anno Domini M° CCC° XLVII, presentibus domino Hugone de Cella, presbytero, et Perroto d’Agrenault. JOINGNOT.